Diari Oficial de la Generalitat Valenciana


Sumari del DOGV 8099, del 04-08-2017 (2017/7175)

RESOLUCIÓ de 27 de juliol de 2017, del director general de Centres i Personal Docent, per la qual es resol parcialment la convocatòria de subvencions per als centres privats concertats i centres de titularitat de les corporacions locals de la Comunitat Valenciana amb alumnat escolaritzat en els nivells educatius d'Educació Secundària Obligatòria i Formació Professional Bàsica destinades a la reposició i renovació de llibres de text i material curricular, per al curs escolar 2017-2018.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8099

Data del DOGV
:   04-08-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/7175


Data del document
:   27-07-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 27 de juliol de 2017, del director general de Centres i Personal Docent, per la qual es resol parcialment la convocatòria de subvencions per als centres privats concertats i centres de titularitat de les corporacions locals de la Comunitat Valenciana amb alumnat escolaritzat en els nivells educatius d'Educació Secundària Obligatòria i Formació Professional Bàsica destinades a la reposició i renovació de llibres de text i material curricular, per al curs escolar 2017-2018. [2017/7175]  
Per mitjà de l'Ordre 26/2016, de 13 de juny, de 2016, de la Conselleria d'Educació, Investigació, Cultura i Esport, (DOCV 7806, 15.06.2016), es regula el programa de reutilització, reposició i renovació de llibres de text i material curricular, a través de la creació i posada en funcionament de bancs de llibres de text i material curricular en els centres públics i privats concertats de la Comunitat Valenciana i es determinen les bases reguladores de les subvencions destinades a centres docents privats concertats i centres docents de titularitat de corporacions locals.   
Per mitjà la Resolució de 24 de maig de 2017, de la Conselleria d'Educació, Investigació, Cultura i Esport (DOCV 8049, 26 de maig), es convoquen subvencions per als centres privats concertats i centres de titularitat de les corporacions locals de la Comunitat Valenciana destinades a la reposició i renovació de llibres de text i material curricular, per al curs escolar 2017-2018.  
S'han examinat les sol·licituds segons el que estableix a l'apartat quart de l'esmentada resolució, a fi de concedir les ajudes a aquells centres docents que reunisquen els requisits previstos per la convocatòria.  
  
A més, s'han realitzat les actuacions pertinents per verificar que cada un dels centres docents beneficiaris, ha complit els requisits i ha aportat la documentació que s'indica com a preceptiva a l'apartat sisè de la citada convocatòria.  
De conformitat amb el que estableix l'apartat vuitè, punt 1 de l'esmentada resolució, finalitzat el període ordinari, els centres docents privats concertats i de titularitat de corporacions locals que figuren en l'annex I, han comunicat a la Conselleria d'Educació, Investigació, Cultura i Esport, a través de l'aplicació ÍTACA, les seves necessitats en concepte de reposició i de renovació de llibres de text i material curricular per al curs 2017-2018, corresponents a les etapes d'Educació Secundària Obligatòria i Formació Professional Bàsica.  
  
D'acord amb el que estableix a l'apartat deu, punt 1 de la mencionada resolució, amb la finalitat d'agilitzar l'abonament de les dotacions als centres docents, es podran concedir els imports a través de successives resolucions, atenent exclusivament a la data de conformitat de la proposta de necessitats presentada pel centre.  
La Subdirecció General de Centres, com a òrgan instructor del procediment, ha emès l'informe de conformitat corresponent, i ha formulat la proposta de concessió d'ajudes als centres docents que figuren a continuació, i ha estat elevada a la Direcció general de Centres i Personal Docent, perquè es resolga.  
Vista aquesta proposta i fent ús de les atribucions que m'atorga l'article 35.2 de l'Ordre 26/2016, de 13 de juny, de la Conselleria d'Educació, Investigació, Cultura i Esport, abans citada, resolc:  
  
Primer  
Resoldre parcialment la convocatòria i concedir, als centres docents que figuren en l'annex I, els imports per fer efectiu el pagament destinat a la reposició i renovació de llibres de text i material curricular per al curs 2017-2018, per un import total de 934.966,91 euros.  
  
  
Segon  
L'import total concedit, corresponent a Educació Secundària Obligatòria i Formació Professional Bàsica, es finançarà amb càrrec a la línia de subvenció S8208, de l'aplicació pressupostària 15.79.25.066.10.5 prevista en l'actual Llei de pressupostos de la Generalitat.  
  
Tercer  
1. Atès que aquesta subvenció està excepcionada del règim de pagament anticipat establert en la Llei 1/2015, de 6 de febrer, de la Generalitat, tal com s'estableix en l'article 44.2.i de la Llei de pressupostos de la Generalitat per a l'exercici 2017, es procedirà a abonar amb caràcter anticipat el 80 % dels imports concedits. Així mateix i d'acord amb l'establert en aquest article, els beneficiaris d'aquesta subvenció estan exempts de la prestació de garanties per pagament anticipat.  
  
2. L'import restant, fins a aconseguir com a màxim les quantitats concedides, s'abonarà als centres beneficiaris prèvia justificació de les despeses realitzades, amb la presentació de les corresponents factures.  
  
  
Quart  
S'ordena la publicació de la present Resolució en el Diari Oficial de la Generalitat Valenciana i a la pàgina web de la Conselleria d'Educació, Recerca, Cultura i Esport.  
  
De conformitat amb els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciós-administrativa, contra la present resolució, que posa fi a la via administrativa, es podrà interposar potestativament recurs de reposició o bé plantejar directament recurs contenciós-administratiu, en els terminis i davant els òrgans que s'indiquen a continuació:  
  
a) El recurs de reposició s'ha d'interposar davant del conseller d'Educació, Investigació, Cultura i Esport en el termini d'un mes a comptar de l'endemà de la notificació a l'interessat.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació a l'interessat o de l'endemà del dia que es notifique la resolució expressa del recurs de reposició o que aquest s'haja d'entendre presumptament desestimat.  
  
  
València, 27 de juliol de 2017.- El director general de Centres i Personal Docent: José Joaquín Carrión Candel.